شه‌فه‌ق نيوز/ ئه‌نجومه‌ن نوێنه‌ره‌يل عراقى له‌ دانيشتن ئمڕوو سه‌رنه‌كه‌فت له‌ ده‌نگداين له‌بان هه‌مواركردنه‌وه‌ى ياساى هه‌ڵوژاردنه‌يل ناوچه‌يى.
له‌و باوه‌ته‌و، سه‌رچه‌وه‌يگ په‌رله‌مانى ئه‌را شه‌فه‌ق نيوز وت: ئه‌نجومه‌ن نوێنه‌ره‌يل پرووژه‌ ياساى هه‌موكاركردنه‌وه‌ى يه‌كه‌م ئه‌را ياساى هه‌ڵوژاردنه‌يل ئه‌نجومه‌ن پاريزگايه‌يل و قه‌زايه‌يل شماره‌ (12) ى ساڵ 2018 دويا خستگه‌.
سه‌رچه‌وه‌گه‌ هه‌ميش وت: هووكار دوياخستن پرووژه‌ ياساگه‌ له‌وه‌ر نه‌وين ريككه‌فتن بويه‌ له‌بان شيواز كوتايى له‌باره‌ى هه‌مواركردنه‌وه‌ى ياسا وه‌تايبه‌ت ئه‌وه‌گ په‌يوه‌س بويه‌ وه‌ پاريزگاى كه‌ركوك كيشه‌ له‌سه‌ر له‌ناونى هه‌ولێر و به‌غدا.
